2016. gada 7. septembrī Rīkojums Nr. 500

Rīgā (prot. Nr. 44  3. §)

**Par valsts īpašuma objekta Mellužu prospektā 31, Jūrmalā, nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai valsts īpašuma objektu:

1.1. nekustamo īpašumu (nekustamā īpašuma kadastra Nr. 1300 014 2010) – zemes vienību (zemes vienības kadastra apzīmējums 1300 014 2010) 0,0916 ha platībā un būvi (būves kadastra apzīmējums 1300 014 2010 001) – Mellužu prospektā 31, Jūrmalā;

1.2. divas būves (būvju kadastra apzīmējumi 1300 014 2010 002 un 1300 014 2010 003) Mellužu prospektā 31, Jūrmalā.

2. Finanšu ministrijai, kuras valdījumā atrodas šā rīkojuma 1.1. apakšpunktā minētais nekustamais īpašums, nodot un valsts akciju sabiedrībai "Privatizācijas aģentūra" pārņemt to savā valdījumā, sastādot attiecīgu pieņemšanas un nodošanas aktu.

3. Valsts akciju sabiedrībai "Privatizācijas aģentūra" ierakstīt šā rīkojuma 1.1. apakšpunktā minēto nekustamo īpašumu un šā rīkojuma 1.2. apakšpunktā minētās būves zemesgrāmatā uz valsts vārda valsts akciju sabiedrības "Privatizācijas aģentūra" personā.

4. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par ēkām, 80 procentu apmērā maksā *euro* un 20 procentu apmērā – privatizācijas sertifikātos.

5. Šā rīkojuma 1. punktā minētās zemes vienības privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30. pantu.

Ministru prezidents Māris Kučinskis

Ministru prezidenta biedra,

ekonomikas ministra vietā –

izglītības un zinātnes ministrs Kārlis Šadurskis